title: "George Orwell"
text: "George Orwell (tul\u00e4id Eric Arthur Blair; * 25. Samermoune 1903 \u00f6nj Motihari, Bihar, Britisch-Indien; \u2020 21. Ismoune 1950 \u00f6nj London) wus en \u00e4nglischen schriwster, essayist \u00e4n jurnalist. \n\nFoon 1921 tu 1927 wus hi be\u00e5mte foon j\u00fc britisch kolonioolpolitii \u00f6nj Birma. 1936 n\u00fcm hi aw j\u00fc r\u00e4publik\u00e5\u00e5nisch sid \u00f6nj di Sp\u00e5nsch B\u00fcrgerkrich diilj. \n\nHi schriif rom\u00e5\u00e5ne, as A Clergyman's Daughter (\u201eEn Preester sin Doochter\u201c, 1935) \u00e4n Coming Up for Air (\u201eApdeegen, am Luft tu H\u00e5\u00e5len\u201c, 1939), sosioolr\u00e4port\u00e5\u00e5sche, as Down and Out in Paris and London (\u201eSuner Hiim \u00f6nj Pariis \u00e4n London\u201c, 1933) \u00e4n The Road to Wigan Pier (\u201eE W\u00e4i tu Wigan Pier\u201c, 1937), \u00e4n Essays. \n\nHi w\u00f6rd wr\u00e5\u00e5lbek\u00e5nd d\u00f6\u00f6r sin b\u00f6ke Animal Farm (\u201eFarm foon e Diirte\u201c, 1945) \u00e4n 1984 (1949). D\u00e5t jarst b\u00f6k as en satiirisch f\u00e5\u00e5bel ouer't komunismus \u00f6nj e Sowjetunioon \u00e4n d\u00e5t ouder b\u00f6k spaalet \u00f6nj en totaliteeren stoot \u00f6nj e tukamst.\n\nOrwell as diling \u00e5n foon da bedj\u00fcsene schriwstere \u00f6nj j\u00fc \u00e4nglisch literatuur.\n\nSchriwstere"